La Mesa d’Investigació sobre la Zona Franca demana la compareixença dels exalcaldes de Paterna Elena Martínez i Lorenzo Agustí
17/07/2015

# La Mesa d’Investigació sobre la Zona Franca demana la compareixença dels exalcaldes de Paterna Elena Martínez i Lorenzo Agustí

[![Terrenos zonas franca](/images/noticias/recurso/zona-franca.jpg)](/images/noticias/recurso/zona-franca.jpg)

17.07.2015

La Mesa d’Investigació sobre la Zona Franca ha acordat hui, a proposta del Grup Municipal Socialista, demanar la compareixença dels exalcaldes populars Elena Martínez i Lorenzo Agustí.

Així, ho han decidit hui els components d’este grup de treball que, durant prop d’un mes, s’encarregaran de repassar i estudiar en profunditat tota la documentació existent en l’Ajuntament de Paterna sobre este projecte de l’anterior equip de govern i determinar la seua viabilitat.

Presidida per la regidora de Seguretat, Infraestructures i Medi Ambient, Núria Campos, en esta primera reunió, també s’ha resolt convocar diferents tècnics de Gespa i de l’Ajuntament perquè oferisquen tota la informació que tinguen, tant verbal com en paper, sobre el projecte i el seu, fins ara, desenrotllament.

Així mateix, durant esta primera trobada també s’han arreplegat totes les peticions de documents que, a través dels seus representants, els diferents grups polítics municipals han considerat oportuns i s’ha citat al divendres que ve per a una nova reunió amb la documentació recopilada i sol•licitada hui sobre la taula i a la quals també assistiran els caps de les àrees d’Infraestructures, Urbanisme i Gestió Municipal.